WAARDEUR IS ONS NIE IN 2020 NIE!
'n Gestrompel deur mynvelde van konflik, haat vir swart liberale, afstigtingspraatjies, geweld en korrupte politici – en dan het ons nog nie eens die pandemie genoem nie. Ons kyk terug op dié helse jaar met die rubrieke van die oudjoernalis en politieke ekonoom ISMAIL LAGARDIEN as gids.
Stories vanuit China oor 'n nuwe coronavirus en distopiese beelde van die stad Wuhan wat ingeperk is, klink onwerklik en ver. Ons bekommer ons nog ewe naïef oor 2019 se matriekuitslae (het ons maar geweet wat wag op 2020 se matrieks!)
Die EFF blaas die beuel van "behoort" (Afrikane) en "nie behoort" (nie-Afrikane). Dis 'n berekende aanblaas van konflik, meen Lagardien, en waarsku dat dit mense laat terugtrek in etniese, stam-, rasse- of godsdienstige kokonne van veiligheid...